open-index/open-wikipedia-markdown huggingface dataset:
Աստված չի մահացել (ֆիլմ)

**«Աստված չի մահացել»** (), ամերիկյան դրամա ֆիլմ, որը նկարահանվել է 2014 թվականին՝ Ռայս Բրուքսի համանուն գրքի հիման վրա։ Ֆիլմի ռեժիսորն է Հարոլդ Քրոնկը։ Գլխավոր դերերում հանդես են եկել՝ Շեյն Հարփերը, Քևին Սորբոն, Դևիդ Էնդրյու Ռոյ Ուեյթը և Դին Քեյնը։ Ֆիլմը էկրաններ է բարձրացել 2014 թվականի գարնանը «Pure Flix Entertainment» կինոընկերության կողմից։

Ֆիլմի բյուջեն կազմել է 2 միլիոն ԱՄՆ դոլար, իսկ հասույթը՝ 64.7 միլիոն դոլար։

## Սյուժե
Քրիստոնյա ուսանող Ջոշ Ուիթոնը փորձության է ենթարկվում փիլիսոփայության պրոֆեսոր աթեիստ Ռեդիսոնի հետ շփվելիս։ Առաջին դասի ժամանակ պրոֆեսոր Ռեդիսոնն իր ուսանողներից պահանջում է, որ վերջիններս ստորագրեն «Աստված մահացել է» հայտարարության տակ, որպեսզի առարկայի ստուգարքը ստանան։ Ջոշը հրաժարվում է։ Որպեսզի մնա դասարանում, Ջոշն ընդունում է պրոֆեսորի մարտահրավերը։ Նա պետք է պաշտպանի իր հավատը՝ Աստծո գոյության վերաբերյալ պրոֆեսորի դասախոսությունների ողջ ընթացքում։

## Դերերում

## Շարունակություն
2016 թվականի ապրիլի 1-ին՝ Զատիկի տոնի օրը էկրաններ է բարձրանում «Աստված չի մահացել 2» ֆիլմը։ ֆիլմում խաղում են նախորդ կինոնկարի դերասանների մի մասը, ինչպես նաև նոր դերասաններ, որպիսիք են՝ Մելիսա Ջոան Հարթ, Ռեյ Ուայզ, Ջեսի Մեթքալֆ։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Լուիզիանայում նկարահանված ֆիլմեր
Կատեգորիա:Ֆիլմեր կրոնի մասին
Կատեգորիա:Ֆիլմեր քրիստոնեության մասին
Կատեգորիա:Ֆիլմեր, որոնց գործողությունները տեղի են ունենում 2013 թվականին
Ֆրանսիական Ֆլանդրիա

288px|մինի|աջից|Ֆրանսիական Ֆլանդրիան քարտեզի վրա

**Ֆրանսիական Ֆլանդրիա** (, , ), նաև կոչվում է **Հարավային Ֆլանդրիա**, պատմական (ոչ վարչական) տարածաշրջան Ֆրանսիայի հյուսիսում։ Իրենից ներկայացնում է 1678 թվականին Նեյմեյխենյան հաշտության պայմանագրով Ֆրանսիային անցած նախկին Ֆրանդրիա (Ֆլանդերս) դքսության մի մասը։

Ներկայումս կազմում է Օ-դե-Ֆրանս (Նոր և Պա դը Կալե) տարածաշրջանի մի մասը։ Բաժանվում է 3 ենթաշրջանի՝ Վեստհուք կամ Ծավափնյա Ֆլանդրիա, ռոմանական Ֆլանդրիա և Ֆլամանդական Արտուա։

Գլխավոր քաղաքներն են Լիլը, Դուեն, Դյունքերքը, Ազբրուկը, Բայյոլը, Արրասը, Բետյունը, Սենտ Աման լեզ Օն, Լանսը, Սենտ Օմերը, Բուլոն սյուր Մերը։

## Խոսվող լեզուներ
Պատմականորեն այս տարածաշրջանը երկլեզու է․ այստեղ խոսում էին ֆրանսերեն (պիկարդական բարբառ) և նիդերլանդերեն (արևմտաֆլամանդական բարբառ), չնայած 21-րդ դարի սկզբին ֆլամանդական բարբառը փաստացի դուրս էր եկել գործածումից։

## Ծանոթագրություններ

Կատեգորիա:Նոր
Կատեգորիա:Պա դը Կալե
Կատեգորիա:Ֆլանդրիա
ԵրԲԻ (ՈՒՀԱ)

**ԵրԲԻ (ՈՒՀԱ)**, Երևանի բժշկական ինստիտուտի ՈՒՀԱ թիմ։

## Պատմությունը «Ուրախների և հնարամիտների ակումբում»
Թիմը հանդես է եկել  1991, 1992 և 1994 մրցաշրջաններում։ 1991 թվականին հանդես է եկել երկու մրցաշրջաններում, հասել է մինչև կիսաեզրափակիչ, սակայն կիսաեզրափակչում տանուլ է տվել Նովոսիբիրսկի պետական համալսարանի թիմին։ 1992 թվականի մրցաշրջանում թիմը  «Տղաներ Բաքվից» թիմի հետ զբաղեցրել են առաջին տեղը։ 1994 թվականին ԵրԲԻ թիմը նորից դարձել է ՈւՀԱ-ի չեմպիոն։

ԵրԲԻ ՈՒՀԱ-ի թիմն առաջին անգամ ՈւՀԱ-ի պատմության մեջ նմանակել է ժյուրիի անդամներին (Վիկտոր Մերեժկոյին, Ուրմաս Օտտին,  Անատոլի Լիսենկոյին, Լեոնիդ Յարմոլնիկին, Յարոսլավ Գոլովանովին), ներկայացրել է նորաձևություն ջազում, հորինել է երաժշտական տեսահոլովակ մրցույթի  սահմաններում, ներկայացրել է մանկական պարոդիա ԽՍՀՄ առաջին պրեզիդենտի, օգտագործել է  հնարքներ՝ էստրադային բեմերի վրա պտտեցնելով կենդանի մակագրերի, բեմի վրա թռցրել է օլիմպիական արջուկին, համադրել է սև սմոկինգը, կարմիր գոտին և թիթեռնիկը սպիտակ վերնաշապիկի և սպիտակ կիսագուլպաների հետ։

## Կազմը
*Ռաֆայել Մինասբեկյան-թիմի ավագ
*Ռուբեն Ջաղինյան
*Անդրեյ Տեր-Զախարյան
*Գոռ Նահապետյան
*Ռաֆայել Հովհաննիսյան
*Արսեն Դանիելյան
*Հրանտ Բարսեղյան
*Մարկ Սաղաթելյան
*Արմեն Գրիգորյան
*Կարեն Ղազարյան
*Գրիգոր Նազարյան
*Ռուբեն Թումանյան
*Արթուր Ամիրխանյան
*Արմեն Հակոբջանյան
*Գագիկ Բունիաթյան
*Կարեն Մուշեղյան
*Անդրանիկ Ազլիվյան
*Տիգրան Նավասարդյան
*Տիգրան Վարդանյան

## Ծանոթագրություններ

## Արտաքին հղումներ
* Фотографии команды КВН ЕрМИ на сайте AMIK.ru
* Информация о команде КВН ЕрМИ на сайте AMIK.ru
* Компания «Шарм Холдинг», основанная команде КВН ЕрМИ в 1991 г. 

Կատեգորիա:ՈՒՀԱ
Հրաշքներով լի աշխարհ (ֆիլմ)

**«Հրաշքներով լի աշխարհ»** (), ամերիկացի ռեժիսոր Թոդ Հեյսնի դրաման՝ նկարահանված 2017 թվականին։ Ֆիլմի սյուժեի հիմքում ընկած է Բրայան Սելզնիկի համանուն վեպը։

Ֆիլմի համաշխարհային պրեմիերան տեղի ունեցավ 2017 թվականի մայիսին 18-ին՝ «Կաննի կինոփառատոնի» ժամանակ։

## Սյուժե
Պատմությունը երիտասարդ երեխաներ Բենի և Ռոուզի մասին է, որոնք ապրում են տարբեր դարաշրջաններում և չեն կարող հաշտվել շրջապատող աշխարհի հետ։ Բենը երազում է գտնել իր հորը։ Ռոուզի մտքերը զբաղեցնում է խորհրդավոր դերասանուհին։

## Դերերում
*Միշել Ուիլյամս- Էլեն
*Ջուլիան Մուր - Լիլիան/Ռոուզ
*Օակս Ֆեգլի- Բեն
*Թոմ Նունեն- Ծեր Ուոլթեր
*Քորի  Սմիթ- Ուոլթեր
*Ջեյմս Ուրբանյակ
*Էմի Հարգրիվս- Ջեննի
*Մարկո Կակա- Ֆերրի
*Դեմիեն Յանգ- Օտտո
* Մորգան Թերներ- Ջանեթ
* Ջեյդեն Մայքլ- Ջեյմի
* Եկատիրինա Սամսոնով- Հաննա
* Հեյս Ուելֆորդ- Գրեգ

## Մրցանակներ
* 2018 - «Սատուրն» կինոմրցանակի երեք անվանակարգ՝ լավագույն անկախ ֆիլմ, լավագույն երիտասարդ դերասան կամ դերասանուհի, ֆիլմի  լավագույն երաժշտություն
*2017 - Ոսկյա արմավենու ճյուղ, Կաննի կինոփառատոն

## Ծանոթագրություններ

## Արտաքին հղումներ
*
*
*

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Էկրանավորված ամերիկյան վեպեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Մինեսոտայում
Կատեգորիա:Ֆիլմեր, որոնց գործողությունները տեղի են ունենում 1927 թվականին
Կատեգորիա:Ֆիլմեր, որոնց գործողությունները տեղի են ունենում 1977 թվականին
Իրատի (գետ)

**Իրատի**(, ), գետ, Արագոնի ձախ վտակը։ Գտնվում է Իսպանիայի հյուսիսում, Նավառա ինքնավար համայնքում,  Գետի վրա կառուցվել են մի քանի ջրամբարներ, որոնցից ամենամեծը Իտոիսն է։

## Աշխարհագրություն
մինի|ձախից
Իրատին սկիզբ է առնում  համանուն անտառում, երկու գետերի՝ Ուրբելցայի  Ուրչուրիայի միաձուլումից։ Ապա գետը բարձրանում է Իրաբիյա ջրամբարի միջով, որը կառուցվել է 1922 թվականին, և հոսում է Աունյամենդի շրջանով, Վալե դե Աեսկոա և Օրոս Բետելու հովիտներով։ Ապա նրան են միանում Ուրոբի և Էրրո վտակները և Իրատին լցվում է Իտոիս ջրամբար։ Միանալով Սալարաս և Արետու վտակներին գետն անցնում է Ֆոս դե Լումբեր կիրճի միջով և թափվում Արագոն Սանգուեսա քաղաքի մոտ։

Իրատիի երկարությունը 83,8 կմ է, ջրհավաք ավազանի տարածքը, 522.28 կմ քառ․: Ուրբելցիի սկզբնաղբյուրից Իրատիի երկարությունը 88 կիլոմետր է։ Ծովի մակարդակից առավելագույն բարձրությունը 2021 մ է, իսկ նվազագույնը` 395 մ։

## Նկարագրություն
Արգա և Իրատի գետերը համարվում են Նավառայի ամենամեծ գետերը։ Իրատիի ջրերի լավ վիճակը, ինչպես նաև հարուստ բուսականությունը, դարձնում են հարուստ ձկնորսատեղ, որը գտնվում է տեղական նշանակության տարածքների պահպանման կանոնների հայտարարագրման մեջ։ Հանրահայտ գրող Էռնեստ Հեմինգուեյը սիրում էր հանգստանալ և ձկնորսությամբ զվաղվել Իրատիի ափերին, այդ մասին նաև նկարագրել է իր Ֆիեստա վեպում :

Իրատին ակտիվորեն շահագործվել է (և շահագործվում է) հիդրոէլեկտրակայաններում, հատկապես 1911 թվականին «Irati S. A.» ընկերության բացումից հետո։ Ընկերության անունով է կոչվել նաև Պամպլոնա-Սանգուեսա երկաթագիծը, որն անցնում է Լանգի կիրճով (թունելներն այժմ լքված են և զբոսաշրջային երթուղիներ են) (ճանապարհը օգտագործվել է Իրատիի սղոցարանը Լեոնիդա քաղաքում և ուևորափոխադրումներով կապելու համար)։ Բացի այդ, գետը դեռևս օգտագործվում է բազմաթիվ ձեռնարկությունների՝ հանքաքարերի, դարբնոցների, անտառահատման, թղթի գործարանների կողմից։

## Ծանոթագրություններ

## Արտաքին հղումներ
Կատեգորիա:Իսպանիայի գետեր
Սիեթլի համալսարան

**Սիեթլի համալսարան** () (SU), կաթոլիկ (Հիսուսյաններ) համալսարան ԱՄՆ-ի հյուսիս արևելքում՝ Վաշինգտոն նահանգի, Սիեթլ քաղաքի Ֆյորեսթ Հիլ շրջանում։

Համարվում է ԱՄՆ-ի հյուսիսարևելյան ամենամեծ անկախ համալսարանը, որտեղ բակալավրիատի և ասպիրանտուրայի ծրագրերով սովորում են ավելի քան 7500 ուսանողներ՝ 8 ֆակուլտետներում։ Համարվում է հիսուսյանների քոլեջների և համալսարանների ասոցիացիայի 28 անդամներից մեկը։ *«[[US News & World Report]]»* ամսագիրը իր «Best Colleges 2015» անվանմամբ հրատարակության մեջ Սիեթլի համալսարանին շնորհում է հինգերորդ հորիզոնականը, երկրի հյուսիսարևելյան մասի լավագույն շրջանային համալսարանների վարկանիշային ցանկում։

Համալսարանի պատմությունը սկիզբ է առնում 1891 թվականից, երբ Սիեթլի արվարձանում բացվում է կաթոլիկ դպրոց։ 1898 թվականին դպրոցը վերածվում է քոլեջի։ 1948 թվականին Սիեթլի քոլեջը վերանվանվում է Սիեթլի համալսարանի։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1891 հիմնադրումներ Վաշինգտոն նահանգում
Կատեգորիա:ԱՄՆ-ի համալսարաններ
Մեծ տարին

**«Մեծ տարի»** (), ամերիկյան կատակերգություն է։ Համաշխարհային պրեմիերան տեղի է ունեցել 2011 թվականի հոկտեմբերի 14-ին։

Ֆիլմի սցենարը հիմնված է Մարկ Oբմաչիկի նույնանուն վեպի վրա, որն էլ իր հերթին հիմնված է իրական իրադարձությունների վրա։

## Սյուժե
Ստյու Պրիսլերը, Քենի Բոստիկը և Բրեդ Հարրիսը (պատմությունը ներկայացվում է վերջինիս կողմից), հայտնի թռչնադիտողներ են։ Երեքն էլ որոշում են (անկախ պատճառներով) այսպես կոչված «մեծ տարի» անցկացնել՝ մասնակցել 365 օր տևողությամբ ոչ ֆորմալ մրցույթին։ Հաղթողը նա է, ով տեսնում կամ լսում է ավելի շատ թռչնատեսակների բնական միջավայրում։ Հատկապես պատիվ է հետևել այնպիսի թռչունների, որոնց շատ դժվար է հանդիպել Հյուսիսային Ամերիկայում, ինչպիսին օրինակ՝ բևեռային բուն։

Ստյու Պրիսլերը մեծ կորպորացիայի ղեկավարն է, որը պետք է անցներ թոշակի, բայց նրան մեծ գործարք է սպասվում։ Քենի Բոստիկին խանդում է կինը, իսկ Բրեդ Հարիսին լքել էր կինը, և նա ատում է իր աշխատանքը։ Ուշադրություն չդարձնելով անձնական կյանքին՝ երեքն էլ ընդգրկվում են մրցույթում, որը պահանջում էր լիակատար ինքնակառավարում։ Մրցակցությունը նրանց խնդիրների այլաբանությունն է։ Նրանք մի քանի անգամ անցնում են ամերիկյան մայրցամաքի մի ծայրից մյուսը, այցելում այնպիսի հեռավոր անկյուններ, ինչպիսին է Ալեուտյան կղզիները՝ որոնելով հազվագյուտ թռչնատեսակներ։ Մարաթոնի վերջում Պրիսլերն ու Հարիսը, հասկանալով, որ պարտվում են, որոշում են միավորել իրենց ուժերը։ Հարիսը հարուստ չէ, նրա տարեց ծնողներն հոգածության կարիք ունեն, ուստի օգնությունը տեղին է, չէ որ մրցակցության պատճառով, նա գրեթե սնանկացել էր։

Նույնիսկ միավորվելով՝ մրցակիցները չեն կարողանում առաջ անցնել Բոստիկից։ Վերջինս 755 թռչունների համաշխարհային ռեկորդով հաղթում է «մեծ տարին»։ Հարիսը վիրավորված չէ։ Մրցույթի ընթացքում նա և Ստյուն դառնում են մտերիմ ընկերներ և, ի լրումն, նա հանդիպելում է մի հիանալի աղջկա՝ Էլիի հետ։

## Դերերում
* Ստիվ Մարտին — *Ստյու Պրիսլեր*
* Ջեք Բլեք — *Բրեդ Հարիս*
* Օուեն Ուիլսոն — *Քենի Բոստիկ*
* Ռոզամունդ Փայկ — *Ջեսիկա*
* Ռաշիդա Ջոնս — *Էլլի*
* Ջո Բեթ Ուիլյամս — *Էդիթ*
* Բրայան Դեննի — *Ռեյմոնդ Հարիս*
* Դայան Ուիսթ — *Բրենդա Հարիս*
* Անժելիկա Հյուսթոն — *Էննի Օքլետ*
* Ջիմ Փարսոնս — *Քրեյն*
* Էնթոնի Անդերսոն — *Բիլլ Կլմենս*
* Տիմ Բլեյք Նելսոն — *Ֆիլ*
* Ջոել Մաքհեյլ — *Բարրի Լումիս*
* Քևին Պոլակ — *Ջիմ Գիթելսոն*
* Քելում Ուորտի — *Կոլին Դեբս*
* Վինա Սուդ — *Կետի քույրը*
* Քորբին Բերնսեն — *Գիլ Գորդոն*
* Ստեյսի Սքոուլի — *Վիկի*
* Ջեսս Մոսս — *Ջեք Լուսաս*
* Բարրի Շաբակա Հենլի — *Դոկտոր Նիլ Քրեմեր*
* Ալ Ռոկեր — *եղանակի տեսության հաղորդավար*

## Ծանոթագրություններ

## Արտաքին հղումներ
* Official website 
* 
* 
* 
* Обзор и критика фильма / By Mark Rabinowitz, CNN

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան կինոկատակերգություններ
Կատեգորիա:Dune Entertainment ֆիլմեր
Կատեգորիա:Ալյասկայում նկարահանված ֆիլմեր
Կատեգորիա:Ֆիլմեր թռչունների մասին
Դեյնզե

**Դեյնզե** (), քաղաք Բելգիայում։

## Աշխարհագրություն և պատմություն
Դեյնզե քաղաքը գտնվում է Բելգիայի կենտրոնական մասում, Արևելյան Ֆլանդրիա նահանգում, Գենտից 20 կիլոմետր արևմուտք,  Լիս գետի վրա։ Բնակչությունը մոտ 29,000 մարդ է (2008 թվական)։

Առաջին անգամ հիշատակվել է 890 թվականին Դոնզա անունով։ Միջնադարում այստեղ զարգացած է եղել գործվածքների արտադրությունը և պահպանել է իր նշանակությունը մինչ օրս։ Քաղաքային տնտեսության մեջ կարևոր նշանակություն ունի չորեքշաբթի օրերին անցկացվող ընտանի թռչունների մեծածախ առևտուրը։

## Տեսարժան վայրեր
Օիդոնկ ամրոցը կառուցվել է 1595 թվականին իսպանա-ֆլամանդական ոճով հնամենի ամրոցի հիմքի վրա և համարվում է Բելգիայի   ամենահետաքրքիր կառույցներից մեկը։ Քաղաքի ուշագրավ վայրերից է 12-րդ դարում կառուցված Մարիամ Աստվածածին գոթական եկեղեցին։

## Հայտնի բնակիչներ
* Դիրք վան Բրաեքել, Բենթլի Մոթորսի դիզայներ 
* Կարել Յուստինուս Քալևաերտ, հռոմեական կաթոլիկ քահանա
* Ռաոուլ Դե Կեյսեր, նկարիչ
* Ռուդի Դաենենս, հեծանվորդ, Աշխարհի մրցարշավի չեմպիոն 1990 թվականին 
* Պոպպո Դեյնզե, սուրբ
* Ժակ Ռոգեն, միջազգային օլիմպիական հանձնաժողովի նախագահ
* Չարլզ Ֆելիքս Վան Սինենբորնը, Սենթ Լուիս համալսարանի հիմնադիրը 
* Կարել Վան Վիջնենդել, Ֆլանդրիայի աշտարակի հիմնադիրը 
* Տանեկե Սքոնունսխ, կախարդ
* Ռոզ Բերտրամ, մոդել

## Պատկերասրահ

Ooidonk castle view.JPG
Deinze, de Onze Lieve Vrouwekerk oeg38013 foto4 2013-05-12 15.30.jpg|
Bachte Maria Leerne, de Blauwe Poort (toegangspoort kasteel van Ooidonk) oeg38122 foto2 2013-05-12 16.02.jpg
OLVkerkDeinze.jpg


## Ծանոթագրություններ

## Արտաքին հղումներ
* Deinzeonline.be - Available in Dutch
* Official website - Available in Dutch, French, German and English
* Local radio station website
* De Gazet van Deinze (local newspaper) website
* Langs de Leie (tourist information)
* Pictures of Deinze
* Deinze volgens Willy (local blog by Willy Tack) website

Կատեգորիա:Բելգիայի քաղաքներ
Առաքյալը (ֆիլմ, 1997)

**«Առաքյալը»** () 1997 թվականին նկարահանված դրամա, որի գլխավոր դերում հանդես է եկել  Ռոբերտ Դյուվալը։ Վերջինս նաև ֆիլմի ռեժիսորն է և սցենարիստը։

## Սյուժե
Ֆիլմի գլխավոր հերոսի՝ Տեխասի խարիզմատիկ եկեղեցու քարոզիչ Յուլիսս Դյուի կյանքում ծանր ժամանակներ են։ Նրա սիրելի կինը՝ Ջեսսը, դավաճանում է իրեն երիտասարդ քահանայի հետ և պատրաստվում է ամուսնալուծվել։ Այդ լուրից ցնցված՝ Դյուին որոշում է վրեժխնդիր լինել կնոջ սիրեկանից։ Հարաբերությունների բուռն պարզումից հետո հակառակորդն ընկնում է կոմայի մեջ, և ծեր քահանան այլընտրանք չունենալով՝ փախչում է հայրենի քաղաքից։ Նա կանգ է առնում Լուիզիանայում և աշխատանքի անցնում մեքենաների վերանորոգման խանութում, ապա միանում է աֆրոամերիկյան քրիստոնեական համայնքին։ Այս մարդկանց մեջ  հասկացողություն և աջակցություն գտնելով՝ Դյուին փորձում է իր կյանքը սկսել զրոյից։

## Մրցանակներ և անվանակոչություններ
* 1998 թվականին ֆիլմն առաջադրվել է «Օսկարի»՝ լավագույն դերասան անվանակարգում (Ռոբերտ Դյուվալ)։
* 1998 թվականին ֆիլմը ստացել է «Արբանյակ» մրցանակաբաշխության մրցանակ՝ դրամայի լավագույն դերասանի համար (Ռոբերտ Դյուվալ)։
* 1998 թվականին ստացել է «Անկախ ոգի» մրցանակաբաշխության երեք մրցանակ՝ լավագույն ֆիլմ (Ռոբերտ Դյուվալ), լավագույն ռեժիսոր (Ռոբերտ Դյուվալ) և լավագույն դերասան (Ռոբերտ Դյուվալ) անվանակարգերում, ինչպես նաև երեք անվանակարգերում` երկրորդ պլանի լավագույն դերասանուհի (Ֆեռա Ֆոսեթ և Միրանդա Ռիչարդսոն), լավագույն սցենարիստ (Ռոբերտ Դյուվալ)։
* 1998 թվականին առաջադրվել է ԱՄՆ կինոդերասանների Գիլդ մրցանակաբաշխության լավագույն դերասան անվանակարգում (Ռոբերտ Դյուվալ)։
* 1997 թվականին ստացել է հատուկ մրցանակ ԱՄՆ Կինոքննադատների ազգային խորհրդի կողմից։

## Կարծիք
Ռոջեր Էբերթը «Առաքյալ» ֆիլմին տվել է «չորս աստղ» և այն ուսանելի անվանել։

## Ծանոթագրություններ

## Արտաքին հղումներ
* *[http://artsandfaith.com/t100/2005/entry.php?film=5 The Apostle]* at the Arts & Faith Top100 Spiritually Significant Films list
* *[[The New York Times]]* *Critics' Pick* (A. O. Scott) link 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Ֆիլմեր, որոնց գործողությունները տեղի են ունենում Տեխասում
Կատեգորիա:Լուիզիանայում նկարահանված ֆիլմեր
Կատեգորիա:Տեխասում նկարահանված ֆիլմեր
Կատեգորիա:Ֆիլմեր քրիստոնեության մասին
Կատեգորիա:Անգլերեն անկախ ֆիլմեր
Tik Tok

«**Tik Tok**», ամերիկացի երգչուհի Կեշայի երգը, որը թողարկվել է որպես նրա դեբյուտային *«[[Animal (ալբոմ)|Animal]]»* մինի ալբոմի առաջին սինգլ։ Պրոդյուսերներն են Dr. Luke-ը և Բենի Բլանկոն։ Սինգլը դարձել է #1 հիթ մի շարք երկրների հիթ-շքերթներում, այդ թվում նաև՝ Ավստրալիայում, Կանադայում և Նոր Զելանդիայում։ Դրանից բացի «Tik Tok»-ն զբաղեցրել է առաջին հորիզոնականը ԱՄՆ-ի Billboard Hot 100 հիթ-շքերթում՝ դրանում մնալով ինը շաբաթ, ինչպես նաև ընդգրկվել է Եվրոպայի բազմաթիվ երկրների լավագույն տասնյակներում։

## Ձայնագրման ընթացք

Երգը ստեղծվել է արագ տեմպով՝ րոպեում 120 հարված՝ նմանեցնելով այն տեսախաղի սաունդթրեքին։ Ձայնագրության մեջ օգտագործվել են ինչպես կենդանի գործիքներ, այնպես էլ midi-սինթեզատոր և ծափեր ձայնային բազայից։ Կեշայի վոկալը մշակվել է Auto-Tune գործիքով Pro Tools-ում։ Տոնայնությունը ռե-մինոր է։

Ի սկզբանե երգը հասանելի է եղել միայն թվային ներբեռնման համար (օգոստոսի 7), և միայն 2009 թվականի հոկտեմբերի 5-ին, ստանալով թեժ արձագանքներ երկրպագուների կողմից, ուղարկվել է ԱՄՆ-ի ռադիոկայանների մեծամասնությանը։

## Տեսահոլովակ
Կեշան արթնանում է լոգարանում, լվանում ատամները և իջնում խոհանոց, որտեղ նախաճաշում է դասական օրինավոր ընտանիք։ Ընտանիքը ցնցվում է՝ տեսնելով երգչուհու արտաքինի տեսքը բուռն գիշերվանից հետո։ Կեշան դուրս է գալիս փողոց, նստում հեծանիվ և գնում։ Երեխաների մոտ նա փոխանակում է հեծանիվը երաժշտական կենտրոնի հետ։

Հետո Կեշան հանդիպում է սպորտային համազգեստով մաչոյի և գնում նրա հետ ոստիկանական մեքենայով, ինչից հետո տեսահոլովակը նմանվում է ռոուդ-մուվիի։ Տեսահոլովակն ավարտվում է Կեշայի՝ պատառոտված ջինսով տնային դիսկոտեկ գնալով և համընդհանուր ուրախությամբ։

## Երգացանկ

***US single**
#"Tik Tok"&nbsp;– 3:20

***Germany/UK single**
#"Tik Tok"&nbsp;– 3:20
#"Tik Tok" (Tom Neville's Crunk & Med Mix)&nbsp;– 6:53

***UK EP**
#"Tik Tok"&nbsp;– 3:20
#"Tik Tok" (Fred Falke Club Remix)&nbsp;– 6:42
#"Tik Tok" (Chuck Buckett's Verucca Salt Remix Remix)&nbsp;– 4:55
#"Tik Tok" (Tom Neville's Crunk & Med Mix)&nbsp;– 6:53
#"Tik Tok" (Untold Remix)&nbsp;– 5:01

## Հիթ-շքերթներ

### Շաբաթական հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Billboard Hot 100 գլխավորած սինգլներ
Կան Հե Ջունգ

**Կան Հե Ջունգ** (հանգըլ՝ 강혜정, ), հարավկորեացի դերասանուհի և մոդել։

## Կենսագրություն
Ավարտել է Սեուլի Արվեստի քոլեջի թատերական բաժինը։ Սկսել է որպես մոդել, ապա ոչ մեծ դերերով հանդես է եկել հեռուստատեսային դրամաներում և սիթքոմներում։ Առաջին հաջողությունը նրան բերեց Մյուն Սյուն Ուկի «Թիթեռ» (2001) ֆիլմը, որի համար նա ստացավ իր առաջին մրցանակը։ Հաջողությունը ամրագրեց Պակ Չան Ուկի «Օլդբոյ» (2003) ժապավենը։

Նկարահնվել է հեռուստասերիալներում։ Հանդես է եկել թատրոնում։

### Անձնական կյանք
Երեք տարի մտերիմ հարաբերություններ է ունեցել դերասան Չո Սին Ուի հետ, ում հետ նկարահնվել է «Սիրային Ֆոբիա» (2006) ֆիլմում։

2009 թվականին ամուսնացելէ կորեա-կանադացի երգիչ և դերասան Դանիել Արման Լիի հետ, ով ավելի հայտնի է որպես Տալբո։ Զույգի առաջին երեխան, Հարու անունով աղջիկ, ծնվել է 2010 թվականի մայիսի 2-ին։

## Ֆիլմագրություն
### Ֆիլմեր

### Հեռուստասերիալներ

### Տեսահոլովակներ

## Թատրոն

## Սկավառակագրություն

## Մրցանակներ և անվանակոչություններ

## Ծանոթագրություններ

## Արտաքին հղումներ
*  
* Kang Hye-jung at C-JeS Entertainment 

Կատեգորիա:Հարավկորեացի դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի թատրոնի դերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Լեռների լեգենդը

**Լեռների լեգենդը** ()՝ ռեժիսոր Հու Քինգի 1979 թվականին նկարահանած ֆիլմ։ Ֆիլմն արժանացել է հինգ մրցանակների 16-րդ Golden Horse Թայբեյի կինոփառատոնում։ Ֆիլմի նկարահանումները տեղի են ունեցել Հարավային Կորեայում։

## Սյուժե
Հե Ցինյունու գիտնականին հանձնարարված է արտագրել հնագույն բուդդայական սուտրաներ, այդ պատճառով նա ուղևորվում է դեպի հին բերդ, որպեսզի այնտեղ աշխատի լռության և հանգստության մեջ։ Այնուամենայնիվ, խաղաղությունն ավարտվում  է, երբ հայտնվում է խորհրդավոր պարոն Ցույը և նրա տարօրինակ Չժան ընկերը։ Բացի նրանցից ի հայտ եկան այնպիսի հերոսներ ինպիսիք են ծեր լվացարարուհին և Մեղեդին, որն ուներ չինական թմբուկի վրա նվագելու մեծ փորձ։ Ավելին, Մեղեդիի հանդիպումից հետո Ցինյունը սկսում է շանտաժի ենթարկել նրան ամուսնանալու համար։

## Դերասանական կազմ

## Նկարահանող խումբ
* Ընկերություն՝ Prosperity Film Company Ltd.
* Պրոդյուսեր՝ Հու Քինգ
* Գործադիր պրոդյուսեր՝ Վոն Չյոկհոն
* Ռեժիսոր՝ Քինգ Հու
* Ռեժիսորի օգնական՝ Տհուն Լամ, Դան Հանչշան 
* Ռազմական տեսարանների բեմադրում՝ Նգ Մինչհոյ
* Մոնտաժ՝ Քինգ Հու, Սյաո Նան
* Դիմահարդարում` Լի Լիցզյան
* Նկարիչ՝ Քինգ Հու
* Օպերատոր՝ Չան Ջո, Պան Դէե (օգնական)
* Կոմպոզիտոր՝ 

## Ընկալում
Rotten Tomatoes կայքում ֆիլմն ունի 100 % վարկանիշ 9 գրախոսության հիման վրա և 10-ից ստացել է 8,8 միավոր։

## Մրցանակներ
**16֊րդ [[Ոսկե ձի|Թայբեյի կինոփառատոն Golden Horse]] (1979)**՝ հինգ մրցանակներ հետևյալ անվանակարգերում՝

* Լավագույն ռեժիսուրա՝ Քինգ Հու 
* Լավագույն օպերտորական աշխատանք՝ Ջո Չան 
* Լավագույն արտ-ռեժիսուրա՝ Քինգ Հու 
* Լավագույն օչիգինալ երաժշտություն ֆիլմի համար՝ Ու Դացզյան
* Լավագույն ձայնագրություն՝ Չժոու Շաոլւն

## Ծանոթագրություններ

Կատեգորիա:1979 ֆիլմեր
Կատեգորիա:Հոնկոնգյան ֆիլմեր
Կատեգորիա:Մանդարին լեզվով ֆիլմեր
Կատեգորիա:Ֆիլմեր ուրվականների մասին
Էլիզաբեթ Գիլբերթ

**Էլիզաբեթ Գիլբերթ** (, ), ամերիկացի գրող, կենսագիր։

## Կենսագրություն
Գիլբերթը ծնվել է Կաննեկտիկուտ նահանգի Ուոթերբերի քաղաքում։ Նրա հայրը՝ Ջոն Գիլբերթը, քիմիական ինժեներ էր, նրա մայրը՝ Կարոլը՝ տնային տնտեսուհի։ Նա շվեդական ծագում ունի Իր միակ քրոջ՝ վիպասան՝ Քեթրին Գիլբերտի հետ միասին, նա մեծացել է լիտչֆիլդյան մի ֆերմայում, որտեղ աճեցնում էին ամանորյա եղևնիներ։ Նրանց ընտանիքը ապրում էր գյուղում առանց հարևանների։ Նրանք չունեին հեռուստացույց, հետևաբար նրանք զբաղվում էին գիրք կարդալով և գրելով։

## Գործունեություն
### Լրագրություն
Esquire հրապարակել է 1993 թվականին Գիլբերթի "Pilgrims"(Ուխտավորները) կարճ պատմությունը՝ վերնագրի տակ գրելով "The Debut of an American Writer"(Ամերիկացի գրողի սկիզբը)։ Նա առաջին չհրապարակված գրողն էր Esquire-ում՝ սկսած Նորման Մեյլերից։ Այս ամենը հանգեցրեց նրան, որ Գիլբերթը սկսեց համագործակցել ազգային ամսագրերի հետ, այդ թվում՝ SPIN, GQ (ամսագիր), The New York Times Magazine, Allure (ամսագիր), Real Simple, Travel + Leisure: Ինչպես նշվում էր նրա հուշերում՝ "Eat, Pray, Love" (Ուտել, Աղոթել, Սիրել) գիրքը նրան բերեց մեծ հռչակ և դարձավ թանկ վարձատրվող ազատ գրող։

### Գրքեր
Գիլբերթի առաջին գիրքը "Pilgrims" (Ուխտավորները) (1997 թ.) կարճ պատմությունների հավաքածու է, որը արժանացել է Փուշքարթ մրցանակին ։ Դրան հաջորդեց "Stern Men"  (Լուրջ տղամարդիկ) նովելը (2000), այնուհետև "Eat, Pray, Love"(Ուտել, Աղոթել, Սիրել) գիրքը։

### Ուտել, աղոթել, սիրել
2006 թ․ Գիլբերթը տպագրեց Ուտել, աղոթել, սիրել գիրքը։ Այդ գրքում նա ներկայացնում է իր միամյա ճանապարհորդությունը Իտալիայում (Ուտել),
Հնդկաստանում (Աղոթել) և Ինդոնեզիայում (Սիրել), որտեղ նա փնտրում էր իր Եսը։ Գիրքը համարվում է best-seller (10 միլիոն օրինակի վաճառքով)։ Գրքի հիման վրա 2010 թվականին նկարահանվել է ֆիլմ Ջուլիա Ռոբերտսի մասնակցությամբ։

## Ծանոթագրություններ

Կատեգորիա:Ամերիկացի գրողներ
Կատեգորիա:ԼԳԲՏ վիպասաններ
Կատեգորիա:Ամերիկացի կենսագիրներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Կատեգորիա:21-րդ դարի ամերիկացի կին գրողներ
Ոսկե խեցի

**«Ոսկե խեցի»** (), Սան Սեբաստիան կինոփառատոնի հիմնական մրցանակ։ Տրվում է 1953 թվականից, անվանումն ստացել է  1957 թվականին տեղի Լա Կոնչա լողափի պատվին։  («Խեցի» անվանումից առաջ մրցանակն անվանվել է  «Մեծ մրցանակ» և «Արծաթե խեցի»)։  1980-1984 թվականներին խեցի բառի փոխարեն մրցանակն անվանել են  «Արտասահմանյան  քննադատների կողմից տրված մեծ մրցանակ»։
Հինգ կինոռեժիսորներ այս մրցանակին արժանացել են կրկնակի՝ Ֆրենսիս Ֆորդ Կոպոլան, Մանուել Գուտերես Արագոնը, Իմանոլ Ուրիբեն, Արտուրո Ռիպշտեյնը և Բախման Գոբադին։ Հիմնական մրցանակակիրները տղամարդիկ են, սակայն Դիանա Կյուրին, Իյեշիմ Ուստաօղլուն և Մարինա Ռոնդոնը մրցանակակիր կանայք են։ Ռուսական ֆիլմերը մրցանակին արժանացել են երեք տարի՝ 1976, 1977 և 1979 թվականներինh:

## Մրցանակների դափնեկիրներ

## Ծանոթագրություններ

## Արտաքին հղումներ
* Кинофестиваль в Сан-Себастьяне на imdb

Կատեգորիա:1953 հիմնադրումներ
Կատեգորիա:Կինոմրցանակներ
Կատեգորիա:Կինոմրցանակներ Իսպանիայում
Կատեգորիա:Կինոփառատոն Սան Սեբաստիանում
Պերճանուշ Մսրյան

**Պերճանուշ Համբարձումի Մսրյան-Օքսուզյան** (), հայ ճարտարապետ, ճարտարագետ-շինարար։ Հայաստանի ճարտարապետների միության անդամ (1943)։ Հայաստանի վաստակավոր շինարար։

## Կենսագրություն
Պերճանուշ Մսրյանը ծնվել է 1914 թվականին Ալեքսանդրապոլում։ 1938 թվականին ավարտել է Երևանի պոլիտեխնիկական ինստիտուտը։ 
1960-1970 թվականներին եղել է ՀԽՍՀ պետշինի պլանավորման և զարգացման բաժնի պետ, 1970-1980 թվականներին դասավանդել է Ալեքսանդր Թամանյանի անվան շինարարական տեխնիկումում։

## Ստեղծագործություններ
[մինի|[Ավետիք Իսահակյանի տուն-թանգարան (Երևան)|Ավետիք Իսահակյանի տուն-թանգարան, կառուցվել է ճարտարապետ Պերճանուշ Մսրյանի նախագծով,  1963 ]]
* Ջերմուկ առողջարանային քաղաքի գլխավոր նախագիծ (1945)
* Երևանի կենտրոնի մանրակրկիտ պլանավորման նախագիծ (1938)
* Երևանի Նոր Արեշի, Նորքի, Շահումյանի, Հարավարևմտյան և Հարավարևելյան շրջանների մանրակրկիտ պլանավորման նախագիծ։ «Հաղթանակ» և Ա. Պուշկինի անվան զբոսայգիների պլանավորում և կանաչապատում, Հրազդանի շրջանում կիրճի և Պասկևիչի բլրի պլանավորում և կանաչապատում
* Երևանի կենտրոնում և ծայրամասերում բնակելի թաղամասերի պլանավորում և կանաչապատում 
* Բնակելի տուն Երևանի Չարենցի փողոցում
* Ավետիք Իսահակյանի տուն թանգարան, առանձնատներ Բաղրամյան պողոտայում
* Երևանի «Պոլիվինիլացետատ» գործարանի կառավարում
* Պանսիոնատներ Ջերմուկ առողջավայրում։ Ջերմուկի քաղաքային զբոսայգու բարեկարգում
* Մասնակցություն «Մեծ Երևան» ընդհանուր ծրագրի մշակմանը (1951)
* Երևանում Բաղրամյան, Սայաթ Նովա պողոտաների և Չարենցի փողոցի կառուցման նախագիծ

## Երկեր
«Այգիների տարածքի կանաչապատում», Երևան, 1950։

## Պարգևներ
* ՀԽՍՀ Գերագույն խորհրդի նախագահության պատվավոր դիպլոմ (1945)
* Հայաստանի վաստակավոր շինարար (1967)

## Ծանոթագրություններ

Կատեգորիա:ՀԽՍՀ վաստակավոր շինարարներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարագետներ
Կատեգորիա:Հայ կին ճարտարապետներ
Կատեգորիա:Հայ շինարարներ
Կատեգորիա:Հայաստանի ճարտարապետների միության անդամներ
Կատեգորիա:Հայ երկարակյացներ
Գասկոն

thumb|Գասկոնի քարտեզը, որտեղ ներկայացված է Գասկոնի ընդարձակ նկարագրությունը: Այլ քարտեզներում հնարավոր է Գասկոնը նկարագված լինի ավելի փոքր տարածքով:
thumb|Գասկոնի դրոշ (հիմնված զինանշանի վրա)
thumb|Գասկոնի պատմական դրոշ
**Գասկոն** (, հին պատմական տարածաշրջան Ֆրանսիայում, Օկսիտանիա մարզի մի մասը։

## Աշխարհագրական դիրքը
Տարածքն ընդգրկվել է այժմյան Լանդեր, Վերին Պիրենեյներ   Ժեր դեպարտամենտների և  Վերին Գարոն Թարն է Գարոն Լո և Գարոն  դեպարտամենտների հարավային մասերում։

Արևմուտքից ողողվում է Բիսկայան ծոցի ջրերով։

## Պատմություն
Տարածքն իր անունը ստացել է բասկերների կողմից, որոնք այստեղ են եկել 6-րդ դարում Պիրենեյներ լեռնաշղթայի հարավային մասից։

602 թվականին դաժան հակամարտության արդյունքում նվաճվել է ֆրանկների կողմից և այդ օրվանից ղեկավարվել է Ակվիտանիի հերցոգների կողմից։ 768 թվականին Կառլ Մեծը Գասկոնը հանձնեց  Լուպա II-ին, որի ժառանգները մի   քանի անգամ դեմ դուրս եկան Կառլ Մեծին և նրա ժառանգներին։

872 թվականին Գասկոնը փաստացի առանձնացվեց Ֆրանսիայից և հերցոգ ընտրվեց Լուպա II-ի ժառանգներից մեկը։ 1058 թվականին, երբ Գասկոնի հերցոգը դարձավ Աքվիտանիայի հերցոգ, Գասկոնը մտավ Աքվիտանիայի մեծ թագավորության կազմի և բաժանեց վերջինիս ճակատագիրը․ 1154 թվականից մինչև 1453 թվականն  այն պատկանում էր Անգլիային, հետո անցավ Ֆրանսիային։

## Հայտնի գասկոնցիներ
*Հենրի IV,Ֆրանսիայի թագավոր 
*Ժան-Արման դյու Պեյրե, Տրևիլի կոմս, կապիտան-լեյտենանտ, ֆրանսիական թագավորական հրացանակիր
*Շառլ Օժյե դը Բաց դը Կաստելմոր՝ դուքս դ'Արտանյան, թագավորական հրացանակիր
*Ժան Բատիստ Բեռնադոտ, (հայտնի է Կարլ XIV Յուհան անվամբ)  Ֆրանսիայի մարշալ, Շվեդիայի թագավոր Կարլ XIV Յուհան անվամբ), Բեռնադոտների դինաստիայի հիմնադիրը։
*Յոախիմ Մյուրատ,   ֆրանսիական ռազմական գործիչ, Ֆրանսիայի մարշալ, Նեապոլի թագավոր

## Ծանոթագրություններ

## Գրականություն
* 

Կատեգորիա:Պատմական մարզեր
Կատեգորիա:Ֆրանսիայի պատմական տարածքներ
Բացարձակ պինդ մարմին

lang=hy|250px|thumb|Ինքնաթիռն ունի 3 համընթաց և 3 պտտական ազատության աստիճան։
**Բացարձակ պինդ մարմին**, մեխանիկային երկրորդ հիմնարար օբյեկտը՝ նյութական կետից հետո։ Պինդ մարմն մեխանիկան լիովին համապատասխանում է նյութական կետի մեխանիկայի հետ, բայց ունի իր հատուկ հասկացությունները և սեփական բովանդակությունը, որոնք ձևավորվել են պինդ մարմնի մոդելի սահմաններում և ունեն մեծ  գործնական հետաքրքրություն և անհրաժեշտություն։

## Հիմական սահմանումներ
Գոյություն ունի բացարձակ պինդ մարմնի մի քանի սահմանում։
# *Բացարձակ պինդ մարմին կոչվում է այն մարմինը, որի ցանկացած 2 կետը միացնող [[հատված]]ի երկարությունը շարժման ընթացքում մնում է անփոփոխ*։
# *Բացարձակ պինդ մարմինը մեխանիկական համակարգ է, որը ունի միայն [[համընթաց շարժում|համընթաց]] և [[պտտական շարժում|պտտական]] ազատության աստիճան։ Պնդություն նշանակում է, որ մարմինը չի կարող դեֆորմացվել, այսինքն, այդ մարմնին՝ բացի համընթաց և պտտական կինետիկ էներգիան, այլ էներգիա  չի կարող հաղորդվել։*
# *Բացարձակ պինդ մարմինը համակարգ է,որի կետերի համար տեղի ունի* \vec{r_b},\vec{r_c} = const и \vec{r_b}[\vec{r_c},\vec{r_d}] = const. Այս հասկացությունը իրենից ներկայացնում է պինդ մարմնի մաթեմատիկական մոդելը։

Եռաչափ տարածության մեջ ազատ բացարձակ պինդ մարմինը ունի 6 ազատության աստիճան, որոնցից 3 համընթաց և 3 պտտական։ Բացառություն է կազմում երկատոմ մոլեկուկը, այդ համակարգը ունի ընդամենը 2 պտտական ազատության աստիճան։

Բացարձակ պինդ մարմին բնության մեջ գոյություն չունի, բայց, երբ դեֆորմացիան չնչին է, կարելի է մարմինը դիտարկել որպես բացարձակ պինդ մարմին։

Բացարձակ պինդ մարմինը ընդունելի չէ շատ արագ շարժումների կամ ուժեղ գրավիտացիոն դաշտերում։

## Բացարձակ պինդ մարմնի կինեմատիկա
Շարժվող բացարձակ պինդ մարմնի կետերի արագությունների բաշխումը նկարագրում է Էյլերի թեորեմը։ Արագությունների պրոյեկցիաների մասին Գրասհովի թեորեմը սովորոբար այսպես է ձևակերպվում։ *«Պինդ մարմնի ցանկացած երկու կետի արագությունների պրոյեկցիաներիը, նրանց միացնող ուղղի վրա, հավասար են»*։

## Բացարձակ պինդ մարմնի դինամիկա
Պինդ մարմնի դինամիկան լիովին որոշվում է նրա լրիվ զանգվածով, զանգվածների կենտրոնի դիրքով և իներցիայի թենզորով։ Զանգվածների տեղորոշման մանրամասները ոչ մի կերպ չեն անդրադառնում նրա շարժմանը, եթե որևէ ձևով պինդ մարմնի ներսում զանգվածները վերադասավորվեն, ապա զանգվածների կենտրոնի, իներցիայի թենզորը և շարժումը իրենց տեղն ու որակը չեն փոխում։

## Ծանոթագրություններ

## Գրականություն
* 
* 

## Արտաքին հղումներ
* ФизМатСайт

Կատեգորիա:Մոդելներ ֆիզիկայում
Կատեգորիա:Տեսական մեխանիկա
Հարրի Փոթերի նախապատմությունը

800 բառանոց, անվերնագիր մի կարճ պատմություն, որը հայտնի է որպես **Հարրի Փոթերի նախապատմություն**, գրվել է Ջոան Ռոուլինգի կողմից 2008 թվականին, բարեգործական աճուրդի միջոցառման շրջանակներում, որի համար նա 25,000 ֆունտ ստացավ։ Պատմությունը պատմում է Սիրիուս Բլեքի և Ջեյմս Փոթերի կյանքի մի դրվագի մասին, որոնք տեղի են ունենում Հարրի Փոթերի շարքային իրադարձությունների առաջ։ Ձեռնարկը գողացվել է 2017 թվականին։

## Սյուժե
Նախկին ոստիկանական հրամանատար Անդերսոնը և սերժանտ Ֆիշերը հետապնդում էին մի մոտոցիկլետի, որը գերզանցել էր թույլատրելի արագությունը։ Նրանք հետապնդում էին երկու երիտասարդ օրինազանցների, ովքեր փակուղի ընկնելուց հետո ներկայացան որպես Սիրիուս Բլեք և Ջեյմս Փոթեր։ Ոստիկանները փորձում էին ձերբակալել նրանց արագությունը գերազանցելու և առանց սաղավարտի մոտոցիկլետ վարելու համար, սակայն այդ պահին նրանց ուղղությամբ գալիս էին 3 մարդ ցախավելի վրա նստած։ Սիրիուսը և Ջեյմսը իրենց փայտիկների օգնությամբ բարձրացնում են ոստիկանական ավտոմեքենան դեպի ժամանողները և ցախավելները վթարի են ենթարկվում։ Դրանից հետո Սիրիուսը և Ջեյմսը հեռացան ահաբեկված ոստիկաններից։

## Պատմություն
### Նախապատմություն

2008 թ. հունիսի 11-ին Waterstones-ը անցկացրեց բարեգործական միջոցառում՝ *«Ինչ է ձեր պատմությունը»* վերնագրով։ Տասներեք հեղինակներ, ներառյալ Ռոուլինգը, հրավիրվել էին աճուրդի համար A5 թղթի չափով պատմություն գրելու, որը աճուրդի էր հանվելու և որի հասույթը գնալու էր բարեգործությանը։ Ռոուլինգի պատմությունը վաճառվեց 25,000 ֆունտ ստերլինգով` Տոկիոյում գործող Red-33 ներդրումային բանկի խորհրդատվական ընկերության նախագահ Հիրա Դիփալին։ Տասներեք պատմությունների վաճառքից ստացված ընդհանուր գումարը կազմել է 47.150 £:
### Գողություն
2017 թ. ապրիլին Բիրմինգհեմ քաղաքում գողացվել է նախատիպի ձեռագիրը։

## Ծանոթագրություններ

Կատեգորիա:2008 գրքեր
Կատեգորիա:2008 վեպեր
Կատեգորիա:21-րդ դարի գրականություն
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Բրիտանական գրքեր
Կատեգորիա:Գրական ստեղծագործություններ այբբենական կարգով
Կատեգորիա:Հարրի Փոթեր
Կատեգորիա:Պատմվածքներ
Կատեգորիա:Ջոան Ռոուլինգ
Կատեգորիա:Արվեստի գողացված գործեր
Այրուագրա

**Այրուագրա**, լեռնագագաթ Հայկական լեռնաշխարհում, Հայկական Պարի կենտրոնական շրջանում, Կաղզվանից հարավ–արևելք, Արաքսի աջ կողմում։ Բարձրությունը մոտ 2814 մ։

## Ծանոթագրություններ

Կատեգորիա:Կարսի մարզի լեռներ
Կատեգորիա:Հայկական Պար
Կոլեկտիվ անգիտակցական

[thumb|[Դանթե Ալիգիերիի Աստվածային կատակերգության Դժոխքի իլյուստրացիա: Հեղինակ՝ Սանդրո Բոտիչելլի (1480-1490): Ըստ Կարլ Գուստավ Յունգի դժոխքն իրենից ներկայացնում է յուրաքանչյուր մշակույթի մեջ կոլեկտիվ անգիտակցականի անհանգստացնող կողմը]]

**Կոլեկտիվ անգիտակցական** (), հոգեբան Կարլ Յունգի կարծիքով անգիտակցականի ձևերից է։ Ըստ Յունգի, կոլլեկտիվ անգիտակցականը մարդու հոգեկանի այն մասն է, որը պայմանավորված չէ տվյալ մարդու սեփական փորձով, այլ «ժառանգվում» է նախնիներից։ Այն մարդկության ընդհանուր փորձն է։ Կոլեկտիվ անգիտակցականը անգիտակցականի առավել խորքում գտնվող շերտն է, այն ավելի խորն է քան անձնական անգիտակցականը։ Կոլեկտիվ անգիտակցականում են գտվնում բոլոր արքետիպերը։

Ի տարբերություն հոգեվերլուծական տեսության, որը խոսում էր միայն անհատական անգիտակցականի մասին, անալիտիկ հոգեբանությունը գտնում էր, որ անհատական անգիտակցականը առանձին գոյություն չունի, այլ կապված է կոլեկտիվ անգիտակցականի հետ։ Յունգը համարում էր, որ աշխարհում ոչինչ առանձին չի լինում, ամեն ինչ փոխկապակցված է։

Կոլեկտիվ անգիտակցական տերմինն առաջին անգամ կիրառել է Յունգը 1916 թվականին «Անգիտակցականի կառուցվածք» («Über das Unbewußte und seine Inhalte», CW 7) հոդվածում և համարվում է վերլուծական հոգեբանության կենտրոնական հասկացություններից։

## Ծանոթագրություններ

Կատեգորիա:Հոգեբանություն
Կատեգորիա:Հոգեվերլուծություն
Կատեգորիա:Ամբոխի հոգեբանություն
Այծաբերդ

**Այծաբերդ**, *Քեղիգալե*, բերդ Փոքր Հայքում, Գյումուշխանե քաղաքից արևելք։ Ըստ եվրոպացի ճանապարհորդ Ալբերտ Դվլեի Այծաբերդը կառուցել են ճենովացիները իրենց քարավանների համար։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Գյումյուշխանե
Նվարդ Տերյան

**Նվարդ Վահանի Տերյան** (, թաղված է Գանձա գյուղում), հայ տերյանագետ, թարգմանչուհի։

Վահան Տերյանի դուստրը, Գևորգ Էմինի կինը։

## Կենսագրություն
Նվարդ Տերյանը ծնվել է 1920 թվականին Մոսկվայում։ 1942 թվականին ավարտել է Մոսկվայի իրավաբանական ինստիտուտը։ Կազմել, ծանոթագրել և հրատարակել է Վահան Տերյանի 67 նամակները՝ ուղղված Միսկարյան քույրերին («Չհրապարակված նամակներ», 1970), ռուսերեն է թարգմանել, կազմել, ծանոթագրել «Քննադատություն և հրապարակախոսություն» (1985) ժողովածուն։ Տողացի ռուսերեն է թարգմանել Վահան Տերյանի չթարգմանված բանաստեղծությունները, որոնք տեղ են գտել 1985 թվականին Լենինգրադում հրատարակված «Վահան Տերյան» ժողովածուում։

Մահացել է 1978 թվականին Մոսկվայում։ Թաղված է Գանձա գյուղում, 1852 թվականին իր պապերի՝ Տեր Գրիգորի և Տեր Սուքիասի կողմից կառուցված Սուրբ Կարապետ եկեղեցու բակում։ Եկեղեցին ընդգրկված է Վահան Տերյանի տուն-թանգարանի համալիրի կազմում։

## Երկեր
* Նամակներ, 1972 ։ Տիտղթ. (Վ. Տերյան, կազմ., առաջաբ. և ծանոթագր.՝ Ն. Տերյան)
* Критика и публицистика : Статьи, 1985 : т.л. (Ваан Терьян; Сост., пер. и примеч. Н. Терьян)
* Ваан Терьян : Неизданные письма, 1970 : т.л. (Подготовка текста, предисл. и коммент. Н. Терян)

## Ընտանիք
* Հայր՝ Վահան Տերյան
* Ամուսին՝ Գևորգ Էմին
* Որդիներ՝ Վահան Էմին, Գրիգոր Էմին Տերյան

## Ծանոթագրություններ

## Արտաքին հղումներ
* Ո՞վ է Նվարդ Տերյանը․ Գրիգոր Էմին-Տերյան

Կատեգորիա:Տերյանագետներ
Կատեգորիա:Հայ թարգմանիչներ
Երկնաքեր (ֆիլմ)

**«Երկնաքեր»**, Ռոուսոն Մարշալ Թոյերբերի ամերիկական մարտաֆիլմ։ Գլխավոր դերում Դուեյն Ջոնսոնն է։ Ֆիլմի համաշխարհային պրեմիերան տեղի է ունեցել 2018 թվականի հուլիսի 12-ին։

## Սյուժե
ՀԴԲ գործակալ Ուիլ Սոյերը իր գործում լավագույնն է։ Սոյերը զբաղվում էր պատանդների ազատմամբ, և միշտ ամենաբարդ իրավիճակներից կարողանում էր դուրս պրծնել։ Սակայն հերթական հանձնարարության ժամանակ Ուիլը զրկվում է ոտքից և թողնում է ծառայությունը։

Անցնում է մի քանի տարի։ Ուիլը ընտանիք է կազմում և ապրում է հանգիստ կյանքով։ Մի օր նրան տեխնոմագնատ Ցաո Լոնգ Ժին հրավիրում է Չինաստան։ Մագնատը կառուցել է «Մարգարիտ» () անվանմամբ ամենաբարձր ու գերտեխնոլոգիական մի շենք։ Սոյերին առաջարկվում է աշխատել որպես երկնաքերի անվտանգության պատասխանատու, քանի որ նա այդ ոլորտում մեծ փորձ ուներ։ Ուիլը համաձայնում է, և շուտով նրա ընտանիքը դառնում է այդ երկնաքերի առաջին բնակիչները։ Սակայն Ուիլից ինչ-որ բան թաքցնում են։

Շուտով շինությունը գրավում են ահաբեկիչները, ովքեր այնտեղ հրդեհ են առաւացնում, և Ուիլի ողջ ընտանիքը պատանդի կարգավիճակում է հայտնվում, Ուիլը որոշում է մտնել վառվող կառույց։ Սակայն վերջինիս մուտքը արգելափակել են ոստիկանները, այդ ժամանակ Սոյերն ճարահատյալ սկսում է վտանգավոր փորձեր ձեռնարկել. հերոսը բարձրանում է վերամբարձ կռունկի վրա և, այնտեղից թռչելով, պատուհանով հայտնվում է երկնաքերի ներսում։ Հիմա յուրաքանչյուր րոպե թանկ է, և Ուիլը միակն էր, ով կարող էր կանգնեցնել ահաբեկիչներին և փրկել հրդեհից իր ընտանիիքը և բացահայտել, թե ով և ինչի համար էր փորձում ոչնչացնել ճարտարապետական գլուխգործոցը։

## Դերերում

## Նկարահանումներ
Ֆիլմի նկարահանումներն սկսվել են 2017 թվականի օգոստոսի 14-ին Վանկուվերում։

## Քննադատություն
Ֆիլմը կինոքննադատների կողմից հիմնականում արժանացավ ցածր գնահատականների։ Rotten Tomatoes կայքում 227 կարծիքների հիման վրա ֆիլմը ուներ 47% դրական գրախոսություն։ Metacritic կայքում 43 գրախոսության հիման վրա 100-ից 51 բալ է հավաքել։ Megacritic կայքում միջին բալը 10-ից կազմել է 5.3 բալ 25 գրախոսության հիման վրա։

## Տես նաև
Պինդ ընկույզ

## Ծանոթագրություններ

## Արտաքին հղումներ
*«Երկնաքեր» ֆիլմի սաունդթրեք. Կոմպոզիտոր Steve Jablonsky http://ostmusic.org/album/id/253
*

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2018 ֆիլմեր
Կատեգորիա:Legendary Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Երկնաքերներ
Կատեգորիա:Մարտաֆիլմեր ըստ երկրի
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Մինեսոտայում
Խավարտ

[thumb|[Դեղձի մուս]]
**Խավարտ** (, զարդարել, լցնել, մատակարարել), ավելացնում են հիմնական ուտեստին կամ խմիչքին՝ ափսեի ձևավորման, լրացուցիչ կամ կոնտրաստային համ ստանալու համար և այն սովորաբար չեն ուտում։ Որոշ մթերքներ ընտրվում են տեսողական բաղադրիչն ավելի մեծացնելու, իսկ որոշները՝ նրբահամություն տալու համար։

Ավանդական խավարտի օրինակ է հանդիսանում մաղադանոսը, որը հայտնի է իր սուր կանաչ խոտային գույնով և ոչ մեծ կազմությամբ։

## Նշանակություն
[thumb|[Բուտերբրոդ զարդարված անանուխով]]
thumb|Կարտոֆիլով ապուր խավարտով
Խավարտի հիմնական նշանակությունն այն է, որ ուտեստները կամ խմիչքները տեսողականորեն ավելի գրավիչ դարձնեն։ Խավարտն օգտագործվում է գույների լավացման համար. պապրիկան ցանում են պատրաստի սաղմոնաձկան վրա, կարտոֆիլի վրա սոխ են լցնում։ Խավարտն օգտագործվում է նաև խմիչքների ձևավորման համար, օրինակ արևադարձային մրգերն ավելացնում են ինչ-որ կոկտեյլի վրա, սուշին կարող են ձևավորել տերևներով կամ խոտերով։ Նրբուտեստն  իր մեջ համադրում է և խավարտը և համեմունքը, որպես համեմունք ավելանում է սոուսը, իսկ որպես խավարտ՝ մաղադանոսի ճյուղը։

Որոշ նրբուտեստներում հեշտ է նկատվում խավարտի բացակայությունը, քանի որ դրանց մեջ խավարտն անբաժանելի մաս է հանդիսանում։

## Մթերքների ցանկը, որոնք կարող են կիրառվռել որպես խավարտ
### Խավարտներ առաջին ուտեստի համար
*ամանդին ()-խոհանոցային տերմին է, որը նշանակում է խավարտ՝ նուշից
*խավիար
*սոխ ցաքան
*բոված հացի կտորներ
*դյուկսել
*տապակած սոխ (), հաճախ մատուցվում է սթեյքի հետ
*գրեմոլատա
*մանր կանաչի
*շրթնածաղիկներ
*ձիթապտղի յուղ
*տերևուք
*մաղադանոս
*տապակած սնկեր ()
*ուտելի ջրիմուռներ, հաճախ ավելացնում են ապուրների և սաշիմիի մեջ
*հնդկական քունջութ
*հունական ընկույզ

### Խավարտներ աղանդերի համար
*կակաոյի փոշի
*կոկոսի որոշ մասեր
*կուլիս ()
*ուտելի ծաղիկներ
*կտրտած մրգեր
*գոմուլ ()
*կոկտեյլային բալ
*շրթնածաղիկներ
*շաքարի փունջ ()
*նշխար

### Խավարտներ խմիչքների համար
*կակաո փոշի
*խավարտներ կոկտեյլների համար
*հովանոց կոկտեյլի համար
*եվրոպական կանաչ ձիթապտուղ
*անանուխ

### Ֆրանսիական խավարտներ
Ապուրների համար
* -մանր կտրտած (1-3 մմ) բանջարեղեններ
* -մանր կտրտած թրթնջուկի կամ այլ կանաչու տերևներ, տապակած յուղով
*-դեկորատիվ սոուս
*գրենկի-հացի կտորներ՝ տապակած յուղով
*ժուլիեն-երիտասարդ բանջարեղենների բարակ ձողիկներով կտրատելու եղանակ
*զարդարված ձու

### Այլ ուտեստների համար
*կրոկետներ
*դյուկսել
*միրպուա
*

### Կորեական խավարտներ
Կորեական խոհանոցում դեկորատիվ խավարտները կոչվում են komyǒng
*քրիզանթեմի տերևներ
*ձվային խավարտ
*Gochu-կարմիր պղպեղ
*չիլիական թել
*կանաչ սոխ
*շիիտակե
*մանրացրած բանջարեղեն

## Պատկերասրահ
 
Պատկեր:Fried onion garnish.JPG|Տապակած սոխ
Պատկեր:Choc cake-candied violets.jpg|Շոկոլադապատ տորթ՝ զարդարված խավարտով
Պատկեր:Butter cake slice.jpg|Տորթի կտոր կարագով, որը զարդարված է  պնդուկով
Պատկեր:Egg Biryani garnished with Cilantro.jpg|Ձու  բիրյանին, զարդարված  գինձով
Պատկեր:Cappuccino bicchiere 1.jpg|Կապուչինո կակաոյի  փոշու հետ
Պատկեր:2220 - Salzburg - Café Demel - Pistachio and ice cream.JPG|Պաղպաղակ  պիստակներով
Պատկեր:Cheese tray garnished with red pepper rings and chicory.jpg|Պանրի ափսե՝ կարմիր պղպեղի խառնուրդով
Պատկեր:Bloody Mary 2.jpg|Արյունոտ Մերի՝ զարդարված խավարտով
Պատկեր:Chang27.jpg|Հարսանեկան տորթ՝ զարդարված զարդապատկերներով


## Ծանոթագրություններ

Կատեգորիա:Խավարտներ
Լիդիա Ֆոտիևա

**Լիդիա Ալեքսանդրովնա Ֆոտիևա** (, ), ռուսական հեղափոխության շարժման գործիչ, սոցիալիստական աշխատանքի հերոս (1971)։ ՍՄԿԿ անդամ 1904 թվականից։

Լիդիա Ֆոտիևայի լուսանկարով ԽՍՀՄ նամականիշ-ծրար|200 px|աջից

Ծնվել է ծառայողի ընտանիքում։ 1899 թվականից սովորել է Մոսկվայի կոնսերվատորիայում, ավարտել է 1917 թվականին, 1900 թվականից՝ Պետերբուրգի Բեստուժևյան դասընթացներում։

1904—1905 թվականներին ապրել է Ժնևում և Փարիզում։

1905 թվականից կուսակցական աշխատանք է կատարել Պետերբուրգում։ 1917 թվականին աշխատել է ՌՄԴԲ(բ)Կ Վիբորգյան շրջկոմում, «Պրավդա» թերթի խմբագրությունում։ 1918–1930 թթ՝ ՌՍՖՍՀ ԺԿԽԻ-Ի (1923-ից՝ ՍՍՀՄ ԺԿԽ) և ՌՍՖՍՀ Բանվորական և գյուղացիական պաշտպանության խորհրդի (1920-ից՝ ՌՍՖՍՀ ԱՊԽ, 1923-ից՝ ՍՍՀՄ ԱՊԽ) քարտուղար։

1918 – 1924-ին եղել է Վլադիմիր Լենինի անձնական քարտուղարը։ 1934 թվականին ավարտել է Պլանավորմսն ակադեմիան։ 1933 թվականից աշխատել է Գլավէներգոյում, Համամիութենական ջերմատեխնիական ինստիտում, 1938-ից՝ Վ․ ի․ Լենինի Կենտրոնական թանգարանում, 1941–ից 1945 թվականներին ՍՍՀՄ ՄՕՊՐ–ի Կենտկոմում։ 1956–ից՝ անհատական թոշակառու։

Վ․ Ի․ Լենինի մասին հուշերի հեղինակ է։ Եղել է ՍՄԿԿ XXII–XXIV համագումարների պատգամավոր։ Պարգևատրվել է Լենինի 4, Աշխատանքային կարմիր դրոշի շքանշաններով։ Մահացել է Մոսկվայում, թաղված է Նովոդևիչյան գերեզմանատանը։ Նրա անունով է փողոց է անվակոչված Մոսկվայում։

## Արտաքին հղումներ
* «Герои страны» կայքում
* Նովոդևիչյան գերեզմանատան կայքում

## Ծանոթագրություններ

Կատեգորիա:Նովոդևիչյան գերեզմանատանը թաղվածներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՄԿԿ 22-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:Ռուս հեղափոխականներ
Կատեգորիա:Անձինք նամականիշերի վրա
Շարլտո Կոպլի

**Շարլտո Կոպլի** (**Շարլտո Քոփլի**, , ), հարավաֆրիկյան դերասան, որն առավելապես հայտնի է ռեժիսոր Նիլ Բլոմկամպի ֆանտաստիկ ֆիլմերում նկարահանումների շնորհիվ։

## Կենսագրություն
Շարլտո Կոպլին ծնվել է 1973 թվականին, Յոհանեսբուրգում։ Հայրը՝ Շարլտո Բրյուսը, եղել է մուլտիպլիկատոր։ Կոպլին ունի կրտսեր եղբայր և քույր՝ Դոնովանը (երաժիշտ և հարավաֆրիկյան Hot Water խմբի ղեկավար) և Մարիսան (մոդելագործ և With Out տեքստիլ ընկերության սեփականատեր)։

Շարլտո Կոպլին 1987 թվականից մինչև 1991 թվականը սովորել է Յոհաննեսբուրգի արվարձանում գտնվող Հեդհիլ մասնավոր բարձրագույն դպրոցում։ Դեռևս այդ ժամանակվանից նա հետաքրքրվում և զբաղվում էր սիրողական բեմադրություններով (ինչպես թատերական ներկայացումներով, այնպես էլ ֆիլմերով)։ Այստեղ էլ նա հանդիպում է Սիմոն Հանսենի (իր ապագա բիզնես գործընկերոջ) հետ, ինչն էլ հնարավորություն է տալիս Կոպլիին ընդլայնել իր աշխատանքների սահմանները և դուրս գալ ռեժիսուրայի նոր մակարդակի։

Դպրոցն ավարտելուց մի քանի տարի անց Կոպլին տեղափոխվում է Քեյփթաուն և Հանսենի հետ համատեղ ստեղծում են Channel 69 Studios մեդիա ընկերությունը։ Նրանց ընկերությունը Հարավային Աֆրիկայի e.tv հինգերորդ հեռուստաալիքով հեռարձակման թույլտվություն է ստանում։ Սակայն շուտով նրանք դառնում են անկախ ընկերություն հեռուստաալիքի ներքին քաղաքականության պատճառով։ Հենց այդ ժամանակ էլ Շարլտոն 20 տարեկանում ծանոթանում է 14- ամյա Նիլ Բլոմկամպի («9-րդ շրջան» ֆիլմի ապագա ռեժիսոր) հետ և նրան աշխատանքի է ընդունում իր ընկերությունում, որպես համակարգչային գրաֆիկայի դիզայներ։

Կարիերայի սկզբում նա նկարահանում է տեսահոլովակներ կարճամետրաժ ֆիլմեր և այլն։ 2005 թվականին  Կոպլին և Հանսոնը թողարկում են Բլոմկամպի վեց րոպեանոց «Ողջ մնալ Յոբուրգում» (Alive in Joburg) ֆիլմը, որը վերանկարահանվում է 2009 թվականին Փիթեր Ջեքսոնի և Նիլ Բլոմկամպի կողմից «9-րդ շրջան» անվանումով, որտեղ էլ Շարլտոն խաղում է գլխավոր դերը։ Ֆիլմի նկարահանումների ժամանակ Կոպլին իմպրովիզացիաներ և երկխոսություններ է իրականացնում վավերագրական ֆիլմերի ոճի առավելագույն արդյունավետություն ապահովելու վերաբերյալ։

Հետագայում Շարլտոն մի շարք դերեր է խաղում Բլոմկամպի այլ ֆանտաստիկ ֆիլմերում։ «Էլիզիում — դրախտ ոչ երկրի վրա » ֆիլմում նա կատարում է գլխավոր չարագործ, վարձկան Կրյուգերի դերը։ «Չապի անունով ռոբոտը» ֆիլմում Շարլտոն խաղում է խելացի ռոբոտ Չապիի դերը։ Մեծ նախագծերից բացի, Կոպլին հաճախ խաղում էր անկախ փոքր բյուջե ունեցող այնպիսի ֆանտաստիկ ֆիլմերում ինչպիսիք են «Եվրոպան» (2013) կամ «Հարդկորը» (2015)։

«Payday 2» (2013) ֆիլմում նա դարձավ Ջիմիի նախատիպը։ «Ձյունե թագուհին 2։ Վերասառեցում» (2014) մուլտֆիլմում նա իրականացնում է Օրմայի ձայնային նկարահանումները։

## Անձնական կյանք
2012 թվականի հունվարից Շարլտոն սկսեց հանդիպել մոդել և դերասանուհի Տանիտ Ֆենիքսի հետ։ 2015 թվականի մարտի 28-ին զույգը հայտարարեց իրենց նշանադրության մասին, իսկ 2016 թվականի փետրվարի 15-ին Քեյփթաունում կայացել է նրանց հարսանիքը։

## Ֆիլմագրություն
### Ֆիլմ

### Հեռուստատեսություն

### Վիդեո խաղեր

## Մրցանակներ և անվանակարգեր

## Ծանոթագրություններ

Կատեգորիա:Թատրոնի դերասաններ
Կատեգորիա:Հարավաֆրիկացի դերասաններ
Կատեգորիա:Հարավաֆրիկացի կինոռեժիսորներ
Կատեգորիա:Հարավաֆրիկացի սցենարիստներ
Կատեգորիա:Հեռուստատեսային դերասաններ
Հոգվարթսի աշխատակազմ

Հետևյալ ցանկում ներկայացված է Հոգվարթս մոգության և կախարդության դպրոցի աշխատակազմը։

## Աշխատակազմը և նրանց պաշտոնները

## Ծանոթագրություններ

Կատեգորիա:Ցանկեր
Կատեգորիա:Գրական հերոսներ
Կատեգորիա:Հարրի Փոթերի կերպարներ
Նեֆֆա

**Նեֆֆա** Ջովվանի Պելլինո () (),  իտալացի երգիչ, ռեփեր, իր երգերի բառերի հեղինակն է։

## Կենսագրություն
Ջովվանի Պելլինոն  ծնվել է 1967 թվականի հոկտեմբերի 7-ին Սկաֆատի քաղաքում։ 9 տարեկանում ծնողների հետ մեկնել է Բոլոնիա, որտեղ  սկսել է երգել հիփ հոփ ժանրում։

Նա իր երաժշտի  կարիերան սկսել է 1980 թվականին՝ որպես թմբկահար, նվագել է ծանր ռոքային ոճի տարբեր  երաժշտական խմբերում, այդ թվում  «Negazione» և «Impact»:
Նեֆֆա կեղծանունն առաջացել է «Նագազիոնում» որպես թմբկահար  աշխատելու ժամանակ՝ Կրեմոնական  ֆուտբոլային ակումբի պարագվայցի նախկին ֆուտբոլիստ Գուստավո Նեֆֆային  արտաքին նմանության պատճառով, որի հետ նրանք  հետագայում հանդիպեցին և ընկերացան։

1990-ականների սկզբին Նեֆֆան իրեն նվիրեց երաժշտությանը՝ հիփ-հոփ ոճում՝ որպես ռեփեր և պրոդյուսեր։
Նեֆֆան մասնակցել է «Isola Posse All Stars»-ին, ապա «Sangue Misto»-ին։ Հաջողության է հասել 1994 թվականին՝ «SxM» ալբոմի շնորհիվ, որը ստեղծվել է Deda-ի եւ Dj Gruff-ի հետ համագործակցության արդյունքում,  «Sangue Misto» կեղծանվամբ։ Հետագայում «SxM» ալբոմը դարձավ իտալական հիփ-հոփի պատմության մեջ կարևորագույն երաժիշտ։
2008 թվականին  Նեֆֆան մասնակցել է իր ընկերոջ `Դեդայի ձայնասկավառակի ստեղծմանը,  Johnny Boy and the Neffertons կեղծանունով՝ «Bust a Loose» и «Let-s Do In The Hay» երգերով։

## Սկավառակագրություն
*1996 - Neffa & i messaggeri della dopa
*1998 - 107 elementi
*2001 - Arrivi e partenze
*2003 - I molteplici mondi di Giovanni, il cantante Neffa
*2006 - Alla fine della notte
*2009 - Sognando contromano
*2013 - Molto calmo
*2015 - Resistenza
*2021 - AmarAmmore
*2025 - Canerandagio

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Երաժշտական պրոդյուսերներ
Կատեգորիա:Իտալացի երաժիշտներ
Կատեգորիա:Իտալացի երգիչներ